b'\n_START_ARTICLE_\nThe Frost Report\n_START_SECTION_\nRepartiment i guionistes\n_START_PARAGRAPH_\nEl repartiment principal era format per Frost, Corbett, Cleese, Barker, Sheila Steafel, i Nicky Henson. Julie Felix oferia els interludis musicals, mentre que Tom Lehrer tamb\xc3\xa9 va interpretar can\xc3\xa7ons en alguns episodis._NEWLINE_Els escriptors i int\xc3\xa8rprets de The Frost Report van treballar posteriorment en molts altres programes de televisi\xc3\xb3. Entre ells Bill Oddie i Tim Brooke-Taylor (de The Goodies), Barry Cryer, Ronnie Barker, Ronnie Corbett, Dick Vosburgh, Spike Mullins ((que escriuria els mon\xc3\xb2legs de Two Ronnies de Corbett), Antony Jay (S\xc3\xad, ministre i S\xc3\xad, primer ministre), i els futurs membres de Monty Python Graham Chapman, John Cleese, Eric Idle, Terry Jones, i Michael Palin. Va ser mentre treballava a The Frost Report que els futurs Pythons ddesenvolupaven el seu estil d\'escriptura. L\'escriptor de com\xc3\xa8dia Marty Feldman, aix\xc3\xad com els seus col\xc2\xb7laboradors Frank Muir i Denis Norden, tamb\xc3\xa9 contribu\xc3\xafren al programa._NEWLINE_Una compilaci\xc3\xb3 especial de la primera s\xc3\xa8rie, titulada Frost over England (amb el cl\xc3\xa0ssic Class sketch Cleese / Barker / Corbett, que parodiava el sistema de classes brit\xc3\xa0nic) va guanyar la Rose d\'Or al festival de Montreux de 1967. Es va emetre una reuni\xc3\xb3 especial \xc3\xbanica el dilluns de Pasqua (24 de mar\xc3\xa7) de 2008. Durava noranta minuts i fou seguida de Frost over England.\n_START_SECTION_\nSituaci\xc3\xb3 de l\'arxiu\n_START_PARAGRAPH_\nGaireb\xc3\xa9 la meitat dels episodis produ\xc3\xafts (15 de cada 28) s\xc3\xb3n absents als arxius de la BBC. La s\xc3\xa8rie de 1966 es completa a l\'arxiu; els episodis perduts representen gaireb\xc3\xa9 tota la temporada 2 i l\'especial Frost over Christmas, tot i que se sap que existeixen cintes d\'\xc3\xa0udio gravades a casa de tots ells.\n_START_SECTION_\nEspectacles similars\n_START_PARAGRAPH_\nDavid Frost va presentar programes c\xc3\xb2mics relacionats amb repartiments similars. Aquests van incloure Frost on Sunday en 1968 amb els dos Ronnies, Josephine Tewson, i Sam Costa. El mateix any va presentar Frost on Saturday. Hi hagu\xc3\xa9 un xou de reuni\xc3\xb3, The Frost Report is Back, em\xc3\xa8s en 2008.\n_START_SECTION_\n"Lord Privy Seal"\n_START_PARAGRAPH_\nUn sketch de The Frost Report \xc3\xa9s responsable del terme "Lord Privy Seal", a la ind\xc3\xbastria de la televisi\xc3\xb3 brit\xc3\xa0nica, per significar la pr\xc3\xa0ctica de fer coincidir imatges massa literals amb tots els elements de l\'escriptura parlada. En l\'esb\xc3\xb3s, la pr\xc3\xa0ctica es va dur a l\'extrem donant suport a un "reportatge de not\xc3\xadcies" sobre el Lord del Segell Privat (un alt funcionari del gabinet) amb imatges, de forma r\xc3\xa0pida, d\'un lord, un "privat" (comuna) i una foca ("seal" en angl\xc3\xa8s) equilibrant una bola al nas. Richard Dawkins va esmentar la pr\xc3\xa0ctica en una ressenya cinematogr\xc3\xa0fica.'